הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה, כנסת 23, פרוטוקול מספר 39, 2020-07-27 14:00

יפעת שאשא ביטון: שלום לכולם.

יפעת שאשא ביטון: אני פותחת את ישיבת הוועדה בנושא צו לתיקון ולקיום תוקפן של תקנות שעת חירום (נגיף הקורונה החדש - הגבלת פעילות) (שינוי התוספת לחוק) (מס' 4), התש"ף-2020.

יפעת שאשא ביטון: אנחנו מקווים שתגיע אלינו גם תוספת לחוק מספר 5 בשבוע הבא, בנושא התרבות.

יפעת שאשא ביטון: כרגע זו רק משאלת לב.

יפעת שאשא ביטון: נירה, אנחנו נמצאים בהצבעה טכנית, לכאורה.

יפעת שאשא ביטון: בשבוע שעבר דחינו את כל הסעיף שקשור במסעדות, בתוך כך היה גם הנושא של המלונות.

יפעת שאשא ביטון: אנחנו רוצים להחזיר חזרה את המלונות ל-35%.

יפעת שאשא ביטון: התחייבנו בפני הממשלה שנעשה זאת עוד כשדחינו את סעיף המסעדות.

נירה לאמעי רכלבסקי: הממשלה הייתה אמורה להביא את הצו המתקן, לא הביאה, זה לא משנה.

יפעת שאשא ביטון: נכון, זה לא משנה.

יפעת שאשא ביטון: זה נכנס כאן.

יפעת שאשא ביטון: אנחנו ממש בהצבעה טכנית.

יפעת שאשא ביטון: לפני כן רוצה חבר הכנסת מיקי לוי לומר מספר דברים לפרוטוקול.

יפעת שאשא ביטון: חבר הכנסת לוי, בבקשה.

מיקי לוי: תודה, גבירתי.

מיקי לוי: אנחנו דנו בפתיחת המוזיאונים, הצבענו גם, שאפו ענק על העניין הזה, אמרתי לך כבר בדיון הקודם.

מיקי לוי: יש כאן מכתב שאני מפנה אלייך.

מיקי לוי: לתפיסת עולמי, וגם על פי חוות דעת משפטיות שקיבלתי, זה שהפרדנו את מוזאוני הטבע – הם מוזיאונים לכל דבר ועניין – משאר המוזיאונים, זו תקלה שלנו.

מיקי לוי: אני מבקש, בעקבות ההצבעה הקודמת, וזה עדיין בסמכות הוועדה הזו, אני רוצה להגיש לך מכתב בקשה לדון בנושא.

מיקי לוי: לטעמי בסמכות הוועדה לדון בכך ואף להצביע כהצבעה מחייבת בתוך הסעיף של פתיחת המוזיאונים שכבר הצבענו בשבוע שעבר.

מיקי לוי: אני מגיש עותק אחד ליועצת המשפטית של הוועדה ועותק אחד ליושבת-ראש הוועדה.

מיקי לוי: כן, אפשר להציל את מוזיאוני הטבע ולהצביע בעד הפתיחה.

נירה לאמעי רכלבסקי: אתה מדבר על מוזיאוני טבע או מוזיאוני מדע?

מיקי לוי: אני מתנצל.

מיקי לוי: אני מדבר על מוזיאוני המדע.

מיקי לוי: לתפיסת עולמי מוזיאון הוא מוזיאון.

יפעת שאשא ביטון: אז אומר משהו בנושא: יש חוות דעת של משרד הבריאות שמאשרת את הפתיחה.

מיקי לוי: אם נצליח, אנחנו עכשיו שניים.

יפעת שאשא ביטון: זה לא הסיפור.

יפעת שאשא ביטון: הסיפור הוא שזה נמצא שם בתוך הסעיף כולו בצורה מוגדרת.

יפעת שאשא ביטון: לכן אנחנו לא יכולים לקיים הצבעה אבל אנחנו צפויים, ואמרתי זאת גם בראשית הדיון הקודם, לקיים דיון על מוזיאוני המדע וגם על הנושא של התערוכות שזה סוג של תצוגה.

יפעת שאשא ביטון: אנחנו ננסה לקדם את הפתיחה שלהם, במיוחד לנוכח העובדה שמשרד הבריאות תומך.

נירה לאמעי רכלבסקי: חללי תצוגה לא אסורים על פי החוק.

יפעת שאשא ביטון: אבל חללי תצוגה בתוך המוזיאונים ולא תערוכות, שגם הם סוג של תצוגה.

יפעת שאשא ביטון: אגב, זה אבסורד, כי מדובר בחללי תצוגה חיצוניים.

מיקי לוי: חלקם חיצוניים וחלקם פנימיים.

נירה לאמעי רכלבסקי: אני לא רואה בעיה בפרשנות שזה יכלול גם אותם.

נירה לאמעי רכלבסקי: אני מבינה שהבעיה עם מוזיאוני המדע והילדים שמוזיאוני המדע - - -

מיקי לוי: אין בעיה, קפסולות כמו בכיתה.

יפעת שאשא ביטון: לא, זה הסיפור של המגע במוזיאונים כאלו.

יפעת שאשא ביטון: נקיים על זה דיון כמו שצריך.

נירה לאמעי רכלבסקי: יכול להיות שזה משהו שאפשר - - -

מיקי לוי: המוזיאונים חנוקים והילדים נשארים בבית.

מיקי לוי: אם אפשר למצוא נישה עבורם אני אודה לך מאוד, נישת זמן הכוונה.

יפעת שאשא ביטון: בשמחה רבה.

נירה לאמעי רכלבסקי: כרגע, לפי המצב הנוכחי - - - אבל יכול להיות שאפשר - - -

מיקי לוי: אין בעיה, אז אני יכול להגיד להם לפתוח?

נירה לאמעי רכלבסקי: בנהלים של משרד הבריאות אני חושבת שאפשר להגיע לדרך האמצע לגבי המוזיאונים האלה.

יפעת שאשא ביטון: אנחנו נעשה את זה דרך דיון ונקדם את זה.

מיקי לוי: גבירתי מנהלת הוועדה, אשמח לקביעת דיון בנושא.

יפעת שאשא ביטון: כן, זה כבר על סדר היום.

מיקי לוי: יופי, תודה רבה.

יפעת שאשא ביטון: היועצת המשפטית תקריא את נוסח הצו.

נירה לאמעי רכלבסקי: צו לתיקון ולקיום תוקפן של תקנות שעה חירום (נגיף הקורונה החדש- הגבלת פעילות) (שינוי התוספת לחוק) (מס׳ 4), התש״ף–2020.

נירה לאמעי רכלבסקי: בתוקף סמכותה לפי סעיף 2(א)(2) לחוק לתיקון ולקיום תוקפן של תקנות שעת חירום (נגיף הקורונה החדש – הגבלת פעילות), התש״ף-2020 (להלן – החוק), מצווה הממשלה לאמור:

נירה לאמעי רכלבסקי: זה כאמור התיקון לאישור שאנחנו כבר נתנו לרשתות בתי המלון.

יפעת שאשא ביטון: אוקיי, תודה רבה.

יפעת שאשא ביטון: נינא, רצית לומר משהו?

נינא כהן קרן: לא היה לי מה להוסיף, באמת מדובר בתיקון טכני.

נינא כהן קרן: ביקשתי שיהיה נציג של משרד התיירות אם ירצה להסביר.

נינא כהן קרן: אני רואה שהוא לא נמצא.

יפעת שאשא ביטון: אין מה להסביר, אנחנו מכירים את זה היטב.

יפעת שאשא ביטון: תודה, נינא.

יפעת שאשא ביטון: אני עוברת להצבעה.

יפעת שאשא ביטון: מי מאשר את הצו?

יפעת שאשא ביטון: בעד – 3

יפעת שאשא ביטון: נמנעים – אין אושר.

יפעת שאשא ביטון: שלושה בעד, אין מתנגדים, אין נמנעים.

יפעת שאשא ביטון: הצו אושר.

יפעת שאשא ביטון: תודה רבה, הישיבה נעולה.